Ομάδα αναρχικών επιτέθηκε στο κτίριο της Εταιρείας Δικαστικών Μελετών στην Πλάκα, με μπογιές.

Με ανάρτηση σε ιστοσελίδα του αντιεξουσιαστικού χώρου, οι δράστες ανέφεραν ότι προχώρησαν στην επίθεση σε ένδειξη αλληλεγγύης στον Κωνσταντίνο Γιαγτζόγλου. Πρόκειται για το άτομο που έχει συλληφθεί για την αποστολή τρομοδέματος στον Λουκά Παπαδήμο.

«Πριν λίγη ώρα πραγματοποιήθηκε επίθεση με μπογιές στην Εταιρεία Δικαστικών Μελετών στην Πλάκα, σαν μία ελάχιστη ένδειξη αλληλεγγύης στον αναρχικό σύντροφο Κωνσταντίνο Γιαγτζόγλου. Το συγκεκριμένο κτίριο αποτελεί σημείο συνάντησης ανώτατων δικαστών, οι οποίοι είναι μέλη του», ανέφεραν συγκεκριμένα.

Φωτογραφίες: ΑΠΕ